Izvršni direktore Instituta Igalo g-Kovačeviću, rukovodioče studijskog programa Visoke škole sestrinsta u Beranama prof. dr Saša Raičeviću, dragi gosti, uvaženi diplomci, studenti, predstavnici medija.

 Predstavlja mi izuzetno zadovoljstvo što sam u prilici da Vas pozdravim u ime studenata, Dekanskog kolegijuma Medicinskog fakulteta, nastavnog osoblja Studijskog programa i u svoje ime, poželim dobrodošlicu i da zahvalim što ste svojim prisustvom uveličali najljepše trenutke ove generacije studenata diplomaca Studijskog programa Primjenjena fizioterapija u Igalu

Sumirajući rezultate rada sa zadovoljstvom želim istaći da je tokom studijske 2023/24. godine diplomiralo na osnovnim studijama 39 studenata, na specijalističkim 11 studenta, *a posebno zadovoljstvo predstavlja činjenica da danas uručujemo diplome za prva tri studenta master studija Primijenjene fizioterapije*.

Kažu da se stepen razvoja jedne države ogleda u razvijenosti obrazovanja i zdravstva. U tom pogledu bez lažne skromnosti možemo reći da su *fizioterapeuti decenijama unazad najbolji brend Igala i* Herceg Novog.

Posebnu zahvalnost za opstanak programa i njegovo unapredjenje u ovim izazovnim vremenima dugujemo Institutu Dr Simo Milošević u Igalu i Opštini Herceg Novi.

Dragi moji studenti, siguran sam da ste na našem Fakultetu dobili odgovarajući nivo znanja koji će Vam omogućiti da se aktivno uključite u tržišnu utakmicu u kojoj ćete imati priliku da pokažete svoje kvalitete i zadovoljite kriterijume poslodavca. Imajte na umu da ste vi čuvari dostojanstva svoje struke.

Imajte vjere u sebe, budite dostojanstveni, humani, izrazite sebe u punom kapacitetu, ne radite ono što volite, nego volite ono što radite.

Želim da vam svima, u ime Fakulteta, čestitam na dosadašnjem uspjehu i diplomama koje ste stekli i da vam poželim poslovnu i porodičnu sreću.

Na kraju dozvolite mi da vam čestitam nastupajuće praznike, pozelim ličnu i porodičnu sreću uz profesionalni prosperitet. Hvala Vam